# Ekologiško žalio natūralaus riebumo pieno supirkimo kiekis 2019 m. III ketvirtį padidėjo, o kaina sumažėjo

Šių metų III ketvirtį iš Lietuvos pieno gamintojų buvo supirkta 10,172 tūkst. t ekologiško pieno. Tai yra 12,47 proc. daugiau nei 2018 m. III ketvirtį. Jis analizuojamu laikotarpiu sudarė 2,61 proc. viso supirkto žalio natūralaus riebumo pieno Lietuvoje. Ekologiško žalio natūralaus riebumo pieno supirkimo kaina 2019 m. III ketvirtį buvo 23,52 proc. didesnė nei įprastinio pieno ir sudarė 326,23 EUR/t. Šių metų III ketvirtį, palyginti su praėjusių metų III ketvirčiu, ekologiško žalio natūralaus riebumo pieno supirkimo kaina sumažėjo 2,45 proc. Analizuojamu laikotarpiu sertifikuotos įmonės didesnį žalio ekologiško pieno kiekį įsivežė iš kitų ES šalių negu jo išvežė iš Lietuvos.

Ekologiškos grietinės gamyba 2019 m. III ketvirtį, palyginti su 2018 m. III ketvirčiu, padidėjo 4,69 proc., varškės – 7,19 proc., aromatizuoto jogurto – 13,41 proc., geriamojo pieno – 13,82 proc., jogurto be priedų – 18,97 proc., rūgpienio ir kitų rūgščiųjų gėrimų – 28,07 proc., o šviežių (nebrandintų ir nekonservuotų) sūrių – sumažėjo 47,38 proc. Daugiausia ekologiškų pieno produktų šių metų III ketvirtį buvo parduota vidaus rinkoje: geriamojo pieno – 79,00 proc., aromatizuoto jogurto – 85,76 proc., grietinės – 92,61 proc., jogurto be priedų – 99,20 proc., šviežių (nebrandintų ir nekonservuotų) sūrių – 99,34 proc., varškės – 99,95 proc., rūgpienio ir kitų rūgščiųjų gėrimų – 99,99 proc., o sviestas buvo parduotas tik Lietuvoje. Sertifikuotose ekologiško pieno perdirbimo įmonėse ekologiško sviesto pardavimo Lietuvoje kaina šių metų III ketvirtį, palyginti su praėjusių metų III ketvirčiu, sumažėjo 47,99 proc., geriamojo pieno – 3,80 proc., jogurto be priedų – 3,31 proc., o varškės – padidėjo 1,42 proc., šviežių sūrių – 2,26 proc, aromatizuoto jogurto – 4,30 proc., grietinės – 9,96 proc., rūgpienio ir kitų rūgščiųjų gėrimų – 35,17 proc.

Ekologiškos grietinės (25 proc. riebumo) kaina Lietuvos prekybos tinklų parduotuvėse 2019 m. III ketvirtį, palyginti su 2018 m. III ketvirčiu, padidėjo 3,87 proc., aromatizuoto jogurto – 3,38 proc., jogurto be priedų – 3,38 proc., varškės (9 proc. riebumo) – 1,30 proc., varškės sūrio (13 proc. riebumo) – 0,38 proc., o geriamojo pieno (2,5 proc. riebumo) kaina sumažėjo 2,07 proc.

Šaltinis: ŽŪIKVC (LŽŪMPRIS)
Parengė G. Garliauskienė, tel. (8 37) 39 70 72